stanford-oval/wikipedia huggingface dataset:
Joseph Harris

Joseph Harris tai Joe Harris -nimisiä henkilöitä ovat:
Joe Harris (s. 1991), yhdysvaltalainen koripalloilija
Joe Harris, yhdysvaltalainen sarjakuvapiirtäjä ja käsikirjoittaja
Joel Chandler Harris (1948–1908), käytti nimeä Joe Harris, yhdysvaltalainen journalisti, kirjailija ja kansanperinteen kerääjä
Joseph Harris (1912–1974), kanadalainen soutaja ja olympiamitalisti
Joseph Everard Harris (s. 1942), trinidadtobagolainen roomalaiskatolinen arkkipiispa
Joseph Harris (s. 1987), yhdysvaltalainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joseph Harris”, voi hakea sivunnimihaulla, laajalla sivunnimihaulla tai tekstihaulla.
John Doubleday

| John Doubleday> Henkilötiedot |
| --- | --- |
Syntynyt: 1947
Kansalaisuus:  britti
Taiteilija
Ala:  kuvanveisto
Aiheesta muualla
www.johndoubleday.co.uk
John Doubleday, Gerald Durrell, Jerseyn eläintarha.
John Doubleday (s. 1947) on brittiläinen taidemaalari ja kuvanveistäjä.
Doubleday syntyi 1947, ja hän opiskeli kuvanveistoa Goldsmiths' Collegessa. Hänen ensimmäinen näyttelynsä oli vuonna 1968. Tämän jälkeen Doubledayn on tehnyt julkisia veistoksia ympäri maailmaa. Hän on tehnyt muun muassa pronssiveistoksen Nelson Mandelasta, The Beatlesista, Sherlock Holmesista, Graham Goochista sekä Ohukaisesta ja Paksukaisesta.
Aiheesta muualla

Doubledayn kotisivut (englanniksi)
Joni Pakola

| Henkilötiedot |
| --- | --- | --- |
Koko nimi: Joni Pakola
Syntymäaika: 19. kesäkuuta 1985 (ikä 39)
Syntymäpaikka: Ylivieska, Suomi
Pelipaikka: Hyökkääjä
Pituus: 181 cm
Seura
Seura: FC YPA
Seurat
| Vuodet | Seura | O (M) |
| 2003- | FC YPA | 285 (78) |
 Seurajoukkueuran tilastot kattavat vain kansalliset sarjat, päivitetty 31. lokakuuta 2015.
Joni Pakola (s. 19. kesäkuuta 1985) on suomalainen futsalpelaaja ja jalkapalloilija. Futsal-liigassa hän edustaa Vieska Futsalia. Aiemmin Pakola on pelannut muun muassa Ilves FS:n riveissä ja saavuttanut joukkueessa kaksi Suomen mestaruutta. Suomen futsalmaajoukkueessa hän on pelannut 38 maaottelua ja tehnyt kolme maalia. Vieska Futsalissa ja sen edeltäjässä Pakola on pelannut vuodesta 2012 lähtien. Kaudella 2015-2016 Pakola valittiin kauden parhaaksi futsalpelaajaksi.
Jalkapallossa Pakolan on edustanut koko uransa vuodesta 2003 lähtien ylivieskalaista Kakkosessa pelannutta FC YPA:a. Kakkosen kausia syksyllä 2015 on takana kaikkiaan 13 ja niissä pelannut 285 ottelua ja tehnyt 78 maalia. Parhaalla kaudellaan 2009 hän teki 14 maalia..
Jokisivu (Sastamala)

Jokisivu on Sastamalan kunnassa sijaitseva, seitsemästä kylästä muodostuva kylänauha Kokemäenjoen yläjuoksulla Kiikan kirkonkylän vaiheilla. Pohjoisesta etelään lueteltuna kylät ovat Kulmuntila, Jaamala, Hoipola, Mielaanniemi, Ulvi, Teukkula ja Kilpijoki. Jokisivulla asuu noin 170 taloutta.
Jokisivun alueella sijaitsee viisi koskea: Kilpikoski, Meskalankoski, Pirjaskoski, Kiikkapäänkoski (jonka yli kulkee Kiikan silta) sekä Ruotsilankoski.
Vanhimmat luotettavat asiakirjatiedot Jokisivun kylistä ovat peräisin 1500-luvun alusta.
Jokisivun kylät

Kulmuntila on Jokisivun pohjoisin kylä, joka tunnetaan runoilija Kaarlo Sarkian kotikylänä. Siellä on Kauko Räikkeen veistämä Sarkia-muistomerkki ja runoilijan synnyinkodissa toimiva Sarkia-museo, jolta lähtee luontopolku.
Jaamalan kylästä on löydetty rautakautinen asuinpaikka. Jaamalan kylän erillisaluieta on Kiikan takamailla Ylistenjärvellä, jossa on myös Jaamalansaari.
Hoipola sijaitsee 1950-luvulla valmistuneen Kiikan sillan kohdalla. Siellä sijaitsevat Jokisivun kyläseuran Lauttapirtti ja kesäteatteri. Hoipolan Mäntymäkeen suunniteltiin pitkään nikkeli- ja kuparikaivosta, mutta hanke raukesi vuonna 2013.
Mielaanniemen kylässä toimi aiemmin saha sekä vuosina 1914–2007 Jokisivun koulu, jossa toimii nyt laukkuja ja lompakoita valmistava A. Honko Oy.
Ulvi on syntynyt keskiaikaisen puukirkon ja kastepaikkana toimineen Ristilähteen ympärille.
Teukkula on Jokisivun suurin kylä, joka oli aiemmin tunnettu rukeistaan ja sittemmin laukuistaan. Rukkien valmistuksen aloittivat 1840-luvulla Kynnysmaan torpan pojat Antti ja Jooseppi Ulvén. Teukkulassa ovat aiemmin sijainneet kulkutautisairaala ja lastenkoti. Kylän työväentalo on yhä käytössä.
Kilpijoen kylän halki kulkee valtatie 12 paikoin rinnan historiallisen Turku–Tampere-tien kanssa. Kylässä on sijainnut historiallinen rankaisu- ja teloituspaikka Ruoskamäki. Kilpijoki on myös kylän tuntumassa virtaava Kokemäenjoen sivujoki, jonka rantatörmällä Kilpijoen kylätontti alun perin sijaitsi. Ensimmäiset maininnat sen taloista ovat 1400-luvulta. Kokemäenjoen Kilpikoski on suojeltu muun muassa toutaimen kutupaikkana.
Aiheesta muualla

Jokisivun kyläseuran kotisivut
Jacques Dutronc (vuoden 1966 albumi)

| Jacques Dutronc Jacques Dutronc |
| --- | --- | --- |

Studioalbumin tiedot
 Julkaistu: 1966
 Tyylilaji: pop, rock
 Kesto: 32.43
 Levy-yhtiö: Disques Vogue
Jacques Dutroncin muut julkaisut
|   | Jacques Dutronc 1966 | Jacques Dutronc 1968 |
Jacques Dutronc on ranskalaisen laulaja-lauluntekijän Jacques Dutroncin esikoisalbumi. Albumi julkaistiin vuonna 1966.
Kappaleet

Säv. Jacques Dutronc ja san. Jacques Lanzmann paitsi kappale ”La Compapadé”, jonka säv. ja san. Jacques Dutronc.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Les play boys | 3.08 |  |  |  |  |  |  |  |
| 2. | L’espace d’une fille | 2.45 |  |  |  |  |  |  |  |
| 3. | Sur une nappe de restaurant | 2.15 |  |  |  |  |  |  |  |
| 4. | J’ai mis un tigre dans ma guitare | 2.21 |  |  |  |  |  |  |  |
| 5. | Les Cactus | 2.42 |  |  |  |  |  |  |  |
| 6. | Et moi, et moi, et moi | 2.55 |  |  |  |  |  |  |  |
| 7. | L’opération | 3.09 |  |  |  |  |  |  |  |
| 8. | On nous cache tout, on nous dit rien | 2.36 |  |  |  |  |  |  |  |
| 9. | La fille du Père Noël | 2.36 |  |  |  |  |  |  |  |
| 10. | Les gens sont fous, les temps sont flous | 3.03 |  |  |  |  |  |  |  |
| 11. | La compapadé | 3.19 |  |  |  |  |  |  |  |
| 12. | Mini-mini-mini | 1.54 |  |  |  |  |  |  |  |
Kokoonpano

Jacques Dutronc – laulu, kitara, lyömäsoittimet, sovitus, orkesterinjohtaja
Hadi Kalafate – bassokitara, lyömäsoittimet
Alain Le Govic – piano, urut
Jean-Pierre Alarcen – kitara
Jacques Pasut – rytmikitara
Michel Pelay – rummut
Arvostelut

AllMusic:
Joni Ollikainen

| Joni Ollikainen> Henkilötiedot |
| --- | --- |
Syntynyt: 8. kesäkuuta 1992 (ikä 32) Kotka
Ammatti:  näyttelijä , juontaja , rap-artisti ja musiikkituottaja
Näyttelijä
Aktiivisena:  2014–
Aiheesta muualla
IMDb 
Joni Ollikainen (s. 8. kesäkuuta 1992) on suomalainen näyttelijä, juontaja, rap-artisti ja musiikkituottaja. Hän esiintyi Mika Joenperän roolissa MTV3-kanavan Salatut elämät -sarjassa (2017-2018). Vuonna 2018 Ollikainen nähtiin nuorena Remu Aaltosena Suomen musiikkiteatterin Ganes-musikaalissa ympäri Suomea.
Vuoden 2020 lopulla Ollikainen ilmoitti Instagramissa julkaisevansa rap-musiikkia omalla nimellään, jossa oli myös tuottajan, sekä artistin roolissa.
Vuonna 2021 Ollikainen toimi tuottajana ja biisinkirjoittajana ESM-artistille kappaleissa ”Takas tekstiin” ja ”Punainen lanka (feat. Gele)”, jotka julkaistiin Mörssi Recordsin kautta.
Vuonna 2022 Ollikainen ilmoitti Instagram-tarinassaan muuttavansa artistinimensä ”JON1:AM”-nimeen ja valitsi itselleen erillisen tuottajanimen ”JON1”. Hän myös toimi tuottajan roolissa ESM:n ja Gelen yhteiskappaleessa "Peliliikkeit", jonka julkaisi Mörssi Records.
Joseph Hasler

Joseph Hasler (22. huhtikuuta 1900 – 20. joulukuuta 1985) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 20. maaliskuuta 1926 ja nimitettiin sen piispaksi 16. huhtikuuta 1957. Piispaksi konsekroinnin suoritti 26. toukokuuta Gustavo Testa, jota avustivat Christian Caminada ja Franz von Streng.
Hasler osallistui Vatikaanin toiseen kirkolliskokoukseen. Hän jäi eläkkeelle 24. maaliskuuta 1976.
Jacques Ellul

Jacques Ellul vuonna 1990.
Jacques Ellul (6. tammikuuta 1912 – 19. toukokuuta 1994) oli ranskalainen filosofi, sosiologi, teologi ja kristillinen anarkisti. Hän kritisoi kirjoissaan "teknologista yhteiskuntaa" ja käsitteli kristillisyyden ja politiikan suhdetta. Ellulin mukaan anarkismin ja kristillisyyden tavoitteet ovat monilta kohdin yhteneväiset. Ellul syntyi Bordeaux'ssa Ranskassa, opiskeli Bordeaux'n ja Pariisin yliopistoissa ja työskenteli oikeus- ja sosiaalihistorian professorina Bordeaux'n yliopistossa.
1930-luvulla Ellul oli Ranskan kommunistisen puolueen jäsen. Hän toimi Ranskan vastarintaliikkeessä toisen maailmansodan aikana ja oli aktiivinen ekumeenisessa liikkeessä. Jacques Ellul oli naimisissa Yvette Ellulin (o.s. Lensvelt) kanssa vuodesta 1937 ja heille syntyi neljä lasta.
Ellul seurasi elämänsä ohjenuorana ajatusta "Ajattele globaalisti, toimi paikallisesti".
Filosofia

Ellul vaikuttui nuoruudessaan Karl Marxin kirjoituksista ja yhteiskunta-analyysistä ja alkoi kehitellä ystävänsä Bernard Charbonneaun kanssa yhteiskuntakriittistä filosofiaa, jossa oli aineksia Emmanuel Mounierin personalismifilosofiasta, liberalismista ja anarkismista. Ellul halusi synnyttää vallankumouksellisen liikkeen, joka koostuisi paikallisista, itseään ohjaavista ryhmistä. Ellul kuitenkin kieltäytyi kaikesta väkivallasta muutoksen aikaansaamiseksi. Yhtäältä hän piti väkivaltaa taktisesti huonona ratkaisuna ja oli sitä mieltä, että Gandhi, Martin Luther King ja Lech Wałęsa olivat onnistuneet juuri sen takia että kieltäytyivät väkivallasta. Toisaalta Ellul viittasi Raamattuun, jonka mukaan asioiden muuttamisen väline on rakkaus eikä väkivalta.
Ellulin käsitys teknologiasta oli deterministinen: hän kirjoitti "teknologian tyranniasta", joka väistämättä uhkasi humanismia, vapautta ja kristillista uskoa. Aiemmin yhteiskunnassa luontoa pidettiin pyhänä, sitten uskonnollisia kirjoituksia ja myöhemmin luonnontiedettä. Ellulin mukaan nykyisessä yhteiskunnassa teknologiasta on tullut pyhä.
Puhuessaan teknologiasta Ellul ei ensisijaisesti tarkoita koneita, vaan niihin liittyvää tehokkuuden periaatetta. Ellulin mukaan teknologiasta ja siihen liittyvästä tehokkuuden ajatuksesta on tullut totalisoiva voima, joka pakottaa ihmiskuntaa elämäntapaan, jossa tehokkuus ei ole enää vain yksi vaihtoehto, vaan ainoa mahdollinen tapa toimia. Tekniikan ainoa periaate on tehokas järjestäminen. Teknologianfilosofisessa pääteoksessaan La technique ou l'enjeu du siècle (1954) Ellul eritteli modernin tekniikan seitsemän pääpiirrettä, jotka ovat 1) rationaalisuus, 2) keinotekoisuus, 3) teknisen vaihtoehdon oletusarvoisuus, 4) itseäänkasvattavuus, 5) ykseys (monismi), 6) universalismi ja 7) autonomisuus.
Ellulin mielestä on perusteetonta tehdä erottelua tekniikan ja sen käytön välillä, sillä tekniikalla on aina sosiaalisia ja psykologisia seurauksia, jotka eivät riipu omista pyrkimyksistämme. Kyse ei ole niinkään siitä teemmekö tekniikan suhteen moraalisia valintoja, vaan siitä käytämmekö tekniikkaa ollenkaan. Moraalinen teknikko lakkaa siten olemasta teknikko.
Kea Bouman

Kea Bouman
Cornelia "Kea" Bouman (23. marraskuuta 1903 Almelo – 17. marraskuuta 1998 Delden) oli alankomaalainen tennispelaaja. Hän voitti Ranskan avointen mestaruuden (1927) lisäksi pronssimitalin Pariisin kesäolympialaisten sekanelinpelissä (1924).
Bouman osallistui myös muuhun urheiluun, kuten golfiin ja maahockeyhin. Hän kuoli juuri ennen kuin olisi täyttänyt 95 vuotta.
Jim Wiemer

| Jim Wiemer> Henkilötiedot |
| --- | --- |
Koko nimi:  James Duncan Wiemer
Syntynyt: 9. tammikuuta 1961 Greater Sudbury, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  98 kg
Pelaajaura
Pääsarjaura:  1981–1995
NHL-varaus:  83. varaus, 1980 Buffalo Sabres
James Duncan Wiemer (s. 9. tammikuuta 1961 Greater Sudbury, Ontario) on kanadalainen uransa lopettanut jääkiekkoilija, pelipaikaltaan puolustaja. Hän pelasi urallaan 325 NHL-runkosarjaottelua Buffalo Sabresissa, New York Rangersissa, Edmonton Oilersissa, Los Angeles Kingsissä ja Boston Bruinsissa.
Wiemer teki NHL-urallaan yhteensä 29 maalia, 72 syöttöpistettä ja 101 tehopistettä. Hän keräsi yhteensä 378 rangaistusminuuttia. NHL:n pudotuspeleissä Wiemer pelasi yhteensä 62 ottelua tehoin 5+8=13. Wiemer pelasi urallaan myös 548 AHL-ottelua tehoin 124+307=431 ja 65 OHL-ottelua tehoin 41+54=95.
Aiheesta muualla

Jim Wiemer Elite Prospects. Everysport Media Group AB. (englanniksi)
Jim Wiemer The Internet Hockey Databasessa (englanniksi)
Jonas Van Genechten

| Jonas Van Genechten |
| --- | --- |
 Jonas Van Genechten maaliskuussa 2015.
Henkilötiedot
Syntynyt: 16. syyskuuta 1986 (ikä 38)
Kansalaisuus:   Belgia
Pyöräilijä
Pituus:  176 cm
Paino:  67 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2007 2008 2009–2010 2011:  Storez Ledecq Materiaux Groupe Gobert.com.ct Willems Verandas Wallonie Bruxelles - Crédit Agricole
Ammattilaisjoukkue(et)
2012–2014 2015–2016 2017 2018–2021:  Lotto-Belisol IAM Cycling Cofidis Vital Concept / B&B Hotels p/b KTM
Suurimmat voitot
 Grand Prix de Fourmies 2014 Espanjan ympäriajo, etappi 
 Tiedot päivitetty: 18. tammikuuta 2022 
Aiheesta muualla
jonas-vangenechten.e-monsite.com
Jonas Van Genechten (sukunimi esiintyy myös muodoissa van Genechten ja Vangenechten, s. 16. syyskuuta 1986 Lobbes, Hainaut’n provinssi, Vallonia) on belgialainen maantiepyöräilijä.
Van Genechten edusti Storez Ledecq Materiaux / Groupe Gobert.com.ct / Willems Verandas -joukkuetta kausilla 2007–2010. Seuraavan kauden hän ajoi Wallonie Bruxelles - Crédit Agricole -tallissa. Hän edusti UCI World Tour -tason talleja Lotto-Belisolia vuosina 2012–2014 ja IAM Cyclingia 2015–2016. Kaudella 2017 hän edusti UCI Professional Continental -tason Cofidis-tallia ja viimeisillä ammattilaiskausillaan 2018–2021 Vital Concept / B&B Hotels p/b KTM -joukkuetta.
Saavutuksia

Lähteet: Pro Cycling Stats, Cycling Archives
Ke Hua

Ke Hua (kiin.: 柯华; pinyin: Kē Huá, synt. Lin Dechang, kiin.: 林德常; pinyin: Lín Décháng; 19. joulukuuta 1915 Lihu, Guangdong – 1. tammikuuta 2019 Peking) oli kiinalainen diplomaatti.
Ke liittyi Kiinan ulkoministeriön palvelukseen vuonna 1954 ja sai nimityksen maansa suurlähettilääksi Guineaan 1960. 1970-luvun puolessavälissä hän työskenteli ulkoministeriön Aasian-asioiden jaoksen pääjohtajana. Vuonna 1978 hänet nimitettiin suurlähettilääksi Isoon-Britanniaan. Heinäkuussa 1982 Ke keskusteli Margaret Thatcherin kanssa Hongkongin tulevaisuudesta, ja kaksi kuukautta myöhemmin hän oli läsnä historiallisessa tapaamisessa Thatcherin ja Deng Xiaopingin välillä Pekingissä.
Ke palasi Isosta-Britanniasta Kiinaan vuonna 1983 ja pääsi valtioneuvoston Hongkongin ja Macaon asioiden toimiston konsultantiksi. Vuonna 1988 hänestä tuli Kiinan kansan neuvoa-antavan poliittisen konferenssin pysyvän komitean jäsen.
Ken nuorin tytär Ke Lingling oli Xi Jinpingin ensimmäinen vaimo; kolmivuotinen avioliitto päättyi vuonna 1982. Ke kuoli 103-vuotiaana Pekingissä.
Jonah Hex (elokuva)

| Jonah Hex |
| --- | --- |

Ohjaaja:  Jimmy Hayward
Käsikirjoittaja:  Sarjakuva: John Albano Tony Dezuniga Käsikirjoitus: Mark Neveldine Brian Taylor
Tuottaja:  Akiva Goldsman Andrew Lazar
Säveltäjä:  Marco Beltrami Mastodon
Kuvaaja:  Mitchell Amundsen
Leikkaaja:  Kent Beyda Daniel P. Hanley Tom Lewis Fernando Villena
Pääosat:  Josh Brolin John Malkovich Megan Fox Michael Fassbender Will Arnett Michael Shannon
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Legendary Pictures
Levittäjä:  Warner Bros. Netflix
Ensi-ilta:   18. kesäkuuta 2010  24. syyskuuta 2010
Kesto:  84 min
Alkuperäiskieli:  Englanti
Budjetti:  47 000 000 dollaria
Tuotto:  10 903 312 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jonah Hex on vuonna 2010 ensi-iltansa saanut yhdysvaltalainen lännenelokuva, joka perustuu DC Comicsin antisankariin Jonah Hexiin, jonka loivat John Albano ja Tony Dezuniga. Elokuvan ohjasi Jimmy Hayward ja käsikirjoittivat Mark Neveldine ja Brian Taylor. Pääosissa näyttelevät Josh Brolin, John Malkovich ja Megan Fox.
Juoni

Yhdysvaltain sisällissodan aikaan Jonah Hex taisteli etelävaltion puolella, kunnes hän petti komentajaansa Quentin Turnbullia pelastaakseen sairaalan ja tappoi samalla Turnbullin pojan. Kostoksi Turnbull ja hänen oikeankäden miehensä Burke polttivat Hexin talon, jonka seurauksena kuolivat hänen vaimo ja poika. Samalla Turnbull polttomerkkasi Hexin oikean puoleiseen kasvoon QT merkinnän. Myöhemmin Hex pyyhki pois merkinnän tulikuumalla kirveellä, jonka seurauksena hänen kasvoonsa jäi epämuodostuma. Päiviä myöhemmin intiaanit löytävät Hexin ja elvyttävät hänet mystisillä voimilla. Tämän seurauksena Hexillä on kyky ajoittain kommunikoida kuolleiden kanssa, sillä hänen maallisen läsnäolonsa lisäksi huomataan tuonelassa. Kuultuaan Turnbullin kuolleen hotellipalossa hän ryhtyy palkkionmetsästäjäksi.
Myöhemmin Hexin myyttiset ja legendaariset tarinat leviävät pitkin maailmaa ja samalla hänen menneisyys alkaa uudestaan kummittelemaan, kun Yhdysvaltain armeija tekee tarjouksen, josta hän ei voisi kieltäytyä. Mikäli Hex etsisi käsiinsä ja nappaisi vaarallisen armeijaansa kasaavan terroristin Quentin Turnbullin, Hex saisi vapautuksen etsintäkuulutuksestaan.
Näyttelijät

| 0 | 1 | 2 |
| --- | --- | --- |
|  Josh Brolin  | … |  Jonah Hex   |
|  John Malkovich  | … |  Quentin Turnbull   |
|  Megan Fox  | … |  Tallulah ”Lilah” Black   |
|  Michael Fassbender  | … |  Burke   |
|  Will Arnett  | … |  luutnantti Grass   |
|  Michael Shannon  | … |  tohtori Cross Williams   |
|  Aidan Quinn  | … |  presidentti Ulysses S. Grant   |
|  Lance Reddick  | … |  Smith   |
|  John Gallagher Jr.  | … |  luutnantti Evan   |
|  Tom Wopat  | … |  eversti Slocum   |
|  Wes Bentley  | … |  Adleman Lusk   |
|  Julia Jones  | … |  Cassie   |
|  Jeffrey Dean Morgan  | … |  Jeb Turnbull (kreditoimaton)   |
Kearney

Kearney voi tarkoittaa:
Kearney, kaupunki Ontariossa Kanadassa
Kearney, kaupunki Pohjois-Irlannissa
Kearney, kaupunki Missourissa Yhdysvalloissa
Kearney, kaupunki Nebraskassa Yhdysvalloissa
Kearney Zzyzwicz, televisiosarjan Simpsonit hahmo
Kearney, sukunimenä:
Gillian Kearney (s. 1972), englantilainen näyttelijä
Hannah Kearney (s. 1968), yhdysvaltalainen freestylehiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kearney”, voi hakea sivunnimihaulla, laajalla sivunnimihaulla tai tekstihaulla.
Jim Yong Kim

| Jim Yong Kim |
| --- | --- |
 Kim vuonna 2018
Maailmanpankkiryhmän pääjohtaja
 1.7.2012–1.2.2019  
Edeltäjä:  Robert Zoellick
Seuraaja:  David Malpass
Dartmouth Collegen rehtori
 1.7.2009–30.6.2012  
Edeltäjä:  James Wright
Seuraaja:  Philip J. Hanlon
Henkilötiedot
Syntynyt: 8. joulukuuta 1959 (ikä 64) Soul, Etelä-Korea
Puoliso:  Younsook Lim
Tiedot
Puolue:  Demokraattinen puolue
Jim Yong Kim (s. 8. joulukuuta 1959 Soul, Etelä-Korea) on amerikankorealainen lääkäri, antropologi sekä yksityisen Dartmouth Collegen entinen rehtori. Ennen Dartmouthia Kim on toiminut muun muassa Maailman terveysjärjestössä. Hän johti osastoa, jonka vastuulla on taistelu HIViä ja AIDSia vastaan.
Kim on ensimmäinen amerikanaasialainen rehtori Ivy Leaguen instituutioissa. Kim syntyi Etelä-Koreassa 1959 ja muutti vanhempiensa mukana Yhdysvaltoihin viisivuotiaana. Hän opiskeli Harvardin yliopistossa ja valmistui lääkäriksi. Hän on myös väitellyt antropologiasta tohtoriksi Harvardissa.
Maaliskuussa 2012 presidentti Barack Obama asetti Kimin ehdolle Maailmanpankkiryhmän uudeksi pääjohtajaksi Robert Zoellickin seuraajaksi Maailmanpankin johtokunta varmisti Kimin valinnan pääjohtajaksi. Kimin viisivuotiskausi alkoi heinäkuun alussa 2012. Hän erosi yllättäen tammikuussa 2019, minkä jälkeen Maailmanpankin toimitusjohtaja Kristalina Georgieva otti pääjohtajan tehtävät väliaikaisesti.
Aiheesta muualla

Kuvia tai muita tiedostoja aiheesta Jim Yong Kim Wikimedia Commonsissa
Jim ja Marian Jordan

Jim ja Marian Jordan esiintymässä Maple Leaf Gardensissa, Torontossa vuonna 1945.
James "Jim" Edward (16. marraskuuta 1896 Peorian lähellä, Illinois – 1. huhtikuuta 1988 Los Angeles, Kalifornia) ja Marian Jordan (o.s. Driscoll 16. huhtikuuta 1898 Peoria – 7. huhtikuuta 1961 Encino, Kalifornia) olivat yhdysvaltalainen koomikkopariskunta, joka tunnetaan parhaiten radiosarjasta Fibber McGee and Molly.
Jim Jordan ja Marian Driscoll tutustuivat toisiinsa jo lapsina ja menivät naimisiin 1918. Esiinnyttään ensin pienimuotoisimmissa tilaisuuksissa, he liittyivät vaudeville-kiertueeseen vuonna 1922. Ensimmäisen radioesiintymisensä he tekivät vuonna 1924. 1931–1935 he esiintyivät radiosarjassa Smackout ja vuosina heillä oli oma sarjansa 1935–1957 Fibber McGee and Molly.
Molemmat nimettiin Radio Hall of Fameen vuonna 1989 yhdessä Fibber McGee and Molly -sarjan kanssa.
Aiheesta muualla

Jim Jordan Internet Movie Databasessa. (englanniksi)
Marian Jordan Internet Movie Databasessa. (englanniksi)
Japanin tulvat 2018

| Japanin tulvat 2018 |
| --- | --- |

Päivämäärä:  3. heinäkuuta – 9.heinäkuuta 2018
Tapahtumapaikka:  Eteläinen Japani
Syy:  taifuunin aiheuttamat rankkasateet
Kuolleita:  yli 220
Loukkaantuneita:  useita satoja
Vuoden 2018 Japanin tulvat sattuivat keskikesällä taifuuni Prapiroonin noustua maihin 3. heinäkuuta ja aiheutettua rankkasateita erityisesti Japanin eteläosissa. Laajoissa tulvissa ja niiden aiheuttamissa maanvyöryissä kuoli ainakin 220 ihmistä. Lisäksi satoja on loukkaantunut. Pahimmat tulvat koettiin Hiroshiman prefektuurissa. Noin kaksi miljoonaa ihmistä määrättiin evakuoitavaksi kodeistaan, ja sunnuntaina 8. heinäkuuta noin 30 000 ihmistä vietti yönsä väliaikaisissa suojissa.
Tulvan jälkeisiä pelastustoimia.
Pääministeri Shinzō Abe vierailemassa tulva-alueella Okayaman prefektuurissa.
Tulvan jälkiä Ōtaki-jinjan pyhätöllä Hiroshiman prefektuurissa.
Aiheesta muualla

Kuvia tai muita tiedostoja aiheesta Japanin tulvat 2018 Wikimedia Commonsissa
Keuruun kihlakunta

Keuruun kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Keuruu, Multia ja Petäjävesi. Kihlakunta sijaitsi aluksi Keski-Suomen läänissä ja vuoden 1997 lääniuudistuksen jälkeen Länsi-Suomen läänissä.
Joseph Highmore

Joseph Highmoren omakuva noin 1745/47, Victorian kansallisgalleria
Joseph Highmore (13. kesäkuuta 1692 Lontoo – 3. maaliskuuta 1780 Canterbury, Kent) oli brittiläinen taidemaalari. Hän maalasi sekä muotokuvia että maisemia ja hänen tyylinsä edusti englantilaista rokokoota.
Highmore opiskeli Sir Godfrey Knellerin johdolla Lontoossa vuodesta 1713 ja hänen varhaistuotantonsa muotokuvat jäljittelivät Knellerin tyyliä. Highmoren maalaukset saivat myös vaikutteita ranskalaisen rokokoon maalareilta, kuten Philippe Mercieriltä ja Hubert Gravelotilta, jotka vaikuttivat Lontoossa 1730- ja 1740-luvuilla.
Hänen poikansa Anthony Highmore (1719–1799) oli myös taidemaalari, ja yksi tämän 15 lapsesta, Anthony Highmore (1758–1829), kirjoitti lainoppia käsitteleviä julkaisuja ja oli yhteiskunnallinen aktivisti.
Aiheesta muualla

Kuvia tai muita tiedostoja aiheesta Joseph Highmore Wikimedia Commonsissa